**ЗАХТЕВ ЗА ДОСТАВЉАЊЕ ИЗЈАВЕ О ЗАИНТЕРЕСОВАНОСТИ**

**За пружање услуга графичког дизајна докумената, публикација, промотивних материјала, као и свих других одговарајућих активности у складу са потребама пројекта „Јачање одговора организација цивилног друштва током пандемије КОВИД 19“ и визуелним идентитетом Тима за социјално укључивање и смањење сиромаштва.**

Тим за социјално укључивање и смањење сиромаштва Владе Републике Србије (СИПРУ) објављује конкурс за избор графичког дизајнера који ће у оквиру пројекта дизајнирати све релевантне материјале за информисање осетљивих група о превентивним мерама и доступној подршци током КОВИД 19 пандемије. Овај конкурс финансира се уз подршку Владе Савезне Републике Немачке, посредством пројекта немачко-српске развојне сарадње „Услуге социјалне заштите за осетљиве групе“, који спроводи ГИЗ.

**Циљеви ангажовања**

Од ангажованог консултанта/консултанткиње (индивидуалног консултанта/киње) очекује се да дизајнира све релевантне материјале за информисање осетљивих група о превентивним мерама и доступној подршци током КОВИД 19 пандемије. Детаљније, дизајнер ће припремити и дизајнирати промотивне материјале, документа и публикације за штампање или онлине употребу, пратећи СИПРУ Књигу графичких стандарда. Израђена графичка решења морају поштовати смернице из књиге графичких стандарда и морају бити достављена у одговарајућем захтеваном формату.

**Контекст задатка**

Главни циљ пројекта је јачање капацита организација цивилног друштва да одговоре на изазове током пандемије КОВИД 19, унапреде своје ресурсе за помоћ осетљивим групама и на најбољи начин се прилагоде условима насталим током кризе. Овај циљ подразумева два кључна приступа:

1. изградња капацитета организација цивилног друштва за идентификовање потреба и права осетљивих група у условима насталим током пандемије КОВИД 19;
2. јачање капацитета организација цивилног друштва за предлагање мера током кризних и посткризних периода, учествовање у доношењеу одлука и креирању стратегија и планова, у блиској сарадњи са локалним самоуправама.

**Пројектни задатак и опис посла**

Пројектни задатак графичког дизајнера обухвата:

* Дизајнирање свих релевантних материјала за информисање осетљивих група о превентивним мерама и доступној подршци током КОВИД 19 пандемије;
* Дизајн или едитовање промотивних материјала, докумената и публикација и припрема материјала за штампу или онлине употребу.

**Очекивани резултати**

Очекивани резултати подразумевају:

* Дизајниране брошуре, лифлети и други релевантни материјали (припрема за штампање уколико је потребно);
* Извештај о утрошеним сатима за рад на дизајнирању и едитовању датог материјала.

**Трајање ангажмана**

Консултант/киња који/а испуни критеријуме ће бити ангажован у периоду од 19. јануара, 2021. дo 28. фебруара, 2021. године.

**\*\*\***

Тим за социјално укључивање и смањење сиромаштва позива заинтересоване кандидате да поднесу своју изјаву о заинтересованости за пружање наведених услуга.

**Заинтересовани консултант/консултанткиња треба да испуњава следеће услове:**

* Минимум 5 година радног искуства;
* Универзитетска диплома у области уметности и/или примењених уметности, техничких наука или друштвених наука;
* Компетентност за израду задатка (претходно искутсво у уметности/графичком дизајну, изради графичких решења);
* Пожељно је претходно искуство у раду са организацијама/институцијама које се баве социјалним укључивањем и/или рањивим групама

**Изјава о заинтереованости треба да садржи следеће информације**: 1) информације о консултанту/консултанткињи (попунити формулар дат у Прилогу 1); 2) информације о искуству у реализацији сличних активности из којих се могу видети квалификације и способности за спровођење пројектног задатка (попунити формулар дат у прилогу 2); 3) биографију на енглеском језику (Прилог 3).

Молимо да изјаву о заинтересованости доставите електронском поштом на адресу:  sipru.konkursi@gov.rs најкасније **до петка, 15. јануара 2020. године до 12 часова.**

**ПРИЛОГ 1**

**ОБРАЗАЦ ИЗЈАВЕ О ЗАИНТЕРЕСОВАНОСТИ**

 Изражавам заинтересованост за позицију графичког дизајнера

|  |  |
| --- | --- |
| **Име и презиме апликанта** |  |
| **Адреса** |  |
| **Број телефона** |  |
| **Е-маил адреса** |  |

Овим потврђујем да су овде наведени и приложени подаци потпуни и тачни.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Име и презиме апликанта

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Потпис

\_\_\_\_\_\_\_\_\_\_\_\_\_\_\_\_\_\_\_\_\_

Датум

**ПРИЛОГ 2**

**Искуство у обављању сличних задатака**

|  |  |  |  |
| --- | --- | --- | --- |
| ***Период трајања (од – до)*** | ***Локација*** | ***Организација и контакт особа*** ***(име, презиме и емаил адреса)*** | ***Опис*** |
|  |  |  |  |
|  |  |  |  |
|  |  |  |  |

**ПРИЛОГ 3**

**БИОГРАФИЈА (на енглеском језику)**